สวัสดีค่ะ ไปเที่ยวเชียงรายมาค่ะ ได้ไปทานอาหารอร่อยๆหลายร้านเลย หนึ่งในนั้นก็คือร้านนี้ค่ะ สลุงคำ

บรรยากาศ >> ด้านหน้าร้านสวยเชียวค่ะ มีน้ำพุ อาคารด้านนอกเป็นแบบเมืองเหนือเลย ส่วนด้านในจะออกแนวจีนๆหน่อย สลัวๆ วันที่ไปคนยังน้อย โชคดีไปค่ะ เพราะพี่คนขับรถบอกว่าปกติคนเยอะกว่านี้ คาดว่านักท่องเที่ยวจีนน่าจะมากันเยอะ เพราะในเมนูมีภาษาจีนกำกับไว้อีกหนึ่งภาษาค่ะ

อาหารค่อนข้างหลากหลายเลยค่ะ เราเลือกสั่งมาสี่อย่างค่ะ

แกงแค > เป็นแกงของทางภาคเหนือ มีผักใส่มาหลายอย่างเลย ที่ขาดไม่ได้คือชะอม รสชาติดีเลยค่ะ ไม่เผ็ดมาก นัวๆ

ขากบทอดกระเทียม > เห็นเป็นเมนูแนะนำหน้าร้าน เลยสั่งมา ที่บ้านกินเหมือนกันค่ะตอนเด็ก แม่จะทอดแบบกรอบๆหน่อย แต่ที่นี่จะทอดแบบไม่กรอบมากนัก ด้วยเพราะขากบอาจจะใหญ่ (มาก) ด้วย เนื้อนุ่มๆเหมือนไก่เลยค่ะ ราดด้วยกระเทียมพริกไทย คลุกข้าวอร่อยดี

หอยชักตีนผัดฉ่า > ให้มาเยอะมาก รสชาติมาตรฐานผัดฉ่าเลยค่ะ ไม่หวาน สมุนไพรมาเต็ม หอยหนึบๆ

จานสุดท้าย เห็ดหอมอบซอส > นุ่มๆหอมซอส แต่เห็ดเล็กไปนิดนึง เคยทานบนดอยแม่สลอง ที่นั่นหนานุ่มสะใจมาก

ข้าวเหนียว > นุ่ม ไม่ติดมือ (ข้าวเหนียวใหม่)

โดยรวมอาหารรสชาติดีค่ะ คุณแฟนเป็นคนเชียงรายแนะนำว่าร้านนี้ต้องสั่งอาหารเมือง อร่อยมาก แต่ตอนเราไปสั่งหลากหลายเลยค่ะ 555